ADB ຄາດວ່າ ເສດຖະກິດ ລາວ ຈະຂະຫຍາຍຕົວ 6.6 ເປິເຊັນ ແລະ ຈະປະເຊີນກັບບັນຫາເງິນເຟີ້ ເພີ່ມຂຶ້ນ
ກ່ອນໜ້ານີ້ ADB ຍັງຄາດໝາຍດ້ວຍວ່າ ພາກບໍລິການຈະຂະຫຍາຍຕົວເພີ່ມຂຶ້ນໃນອັດຕາສະເລ່ຍ 9 ເປີເຊັນ.
ທະນາຄານພັດທະນາ ເອເຊຍ (ADB) ຄາດວ່າ ເສດຖະກິດລາວຈະຂະຫຍາຍຕົວ ໃນອັດຕາສະເລ່ຍ 6 6 ເປິເຊັນທັງຍັງຈະຕ້ອງປະເຊີນກັບບັນຫາເງິນເຟີ້ທີ່ຈະເພີ່ມຂຶ້ນ ໃນອັດຕາສະເລ່ຍບໍ່ຕໍ່າກວ່າ 3 ເປີເຊັນໃນປີ 2018 ນີ້ ທ່ານ ຢາຊຸຊິ ເນກິຊິ ຜູ້ອຳນວຍການທະນາຄານພັດທະນາເອເຊຍ (ADB) ສຳນັກງານ ປະຈຳລາວ ໃຫ້ການຢືນຢັນວ່າ ຄະນະຊ່ຽວຊານຂອງ ADB ໄດ້ປັບການຄາດໝາຍ ການເຕີບໂຕທາງເສດຖະກິດຂອງ ລາວ ໃນປີ 2018 ນີ້ຈາກທຳອິດທີ່ອັດຕາສະເລ່ຍ 7 ເປີເຊັນ ລົງມາເປັນ 6 6 ເປີເຊັນເພາະຜົນກະທົບຈາກໄພນໍ້າຖ້ວມທັງໃຫຍ່ໄດ້ເຮັດໃຫ້ ການຜະລິດດ້ານກະສິກຳໄດ້ຕໍ່າກວ່າແຜນການທີ່ວາງໄວ້ ແລະ ຄາດວ່າການຜະລິດໃນ ພາກກະສິກຳຈະຂະຫຍາຍຕົວເພີ່ມຂຶ້ນພຽງ 2 ເປີເຊັນເທົ່ານັ້ນ ທຽບໃສ່ປີ 2017 ໃນ ຂະນະທີ່ຜົນຜະລິດດ້ານແຮ່ທາດຈະຫຼຸດລົງ 2 ເປີເຊັນເປັນຢ່າງນ້ອຍທັງຍັງຈະປະເຊີນ ກັບບັນຫາເງິນເຟີ້ທີ່ຈະເພີ່ມຂຶ້ນລະຫວ່າງ 3 ຫາ 5 ເປີເຊັນຈາກການປັບຂຶ້ນລາຄາສິນຄ້າ ທີ່ນຳເຂົ້າຈາກຕ່າງປະເທດ ຊຶ່ງລັດຖະບານ ລາວ ກໍບໍ່ສາມາດຄວບຄຸມລາຄາສິນຄ້າໄດ້ ຢ່າງມີປະສິດທິພາບດ້ວຍນັ້ນ ກ່ອນໜ້ານີ້ ADB ຍັງຄາດໝາຍດ້ວຍວ່າ ພາກບໍລິການຈະຂະຫຍາຍຕົວເພີ່ມຂຶ້ນໃນອັດ ຕາສະເລ່ຍ 9 ເປີເຊັນ ສ່ວນພາກອຸດສາຫະກຳ-ຫັດຖະກຳ ແລະ ພາກະສິກຳປ່າໄມ້ນັ້ນ ກໍຈະຂະຫຍາຍຕົວເພີ່ມຂຶ້ນໃນອັດຕາສະເລ່ຍ 8 ເປີເຊັນ ແລະ 2 8 ເປີເຊັນຕາມລຳດັບ ຫາກແຕ່ດ້ວຍການປັບການຄາດໝາຍຄັ້ງໃໝ່ນີ້ກໍໄດ້ເຮັດໃຫ້ຕ້ອງປັບຫຼຸດການຄາດ ໝາຍການຂະຫຍາຍຕົວໃນພາກອຸດສາຫະກຳລົງມາທີ່ອັດຕາສະເລ່ຍ 6 ເປີເຊັນ ຊຶ່ງກໍ ເຊັ່ນດຽວກັນກັບພາກບໍລິການ ແລະ ພາກກະສິກຳທີ່ປັບຫຼຸດລົງເປັນ 7 ເປີເຊັນ ແລະ 2 ເປີເຊັນຕາມລຳດັບ ທັງນີ້ລັດຖະບານ ລາວ ເຄີຍວາງຄາດໝາຍການຂະຫຍາຍຕົວທາງເສດຖະກິດໄວ້ທີ່ ລະດັບ 7 ເປີເຊັນຊຶ່ງເທົ່າກັບຄາດໝາຍຂອງ ADB ກ່ອນໜ້ານີ້ ໂດຍການຂະຫຍາຍ ຕົວໃນລະດັບ 7 ເປີເຊັນດັ່ງກ່າວຈະເຮັດໃຫ້ມູນຄ່າທາງເສດຖະກິດພາກບໍລິການກວມ ເອົາ 41 68 ເປີເຊັນຂອງ GDP, ສ່ວນໃນພາກອຸດສາຫະກຳ, ພາກກະສິກຳ ແລະ ພາ ສີຂາອອກ-ຂາເຂົ້າ ກໍຈະກວມເອົາ 30 79 ເປີເຊັນ, 15 73 ເປີເຊັນ ແລະ 11 8 ເປີເຊັນ ຕາມລຳດັບ ແຕ່ວ່າການທີ່ຈະຈັດຕັ້ງປະຕິບັດໃຫ້ບັນລຸເປົ້າໝາຍດັ່ງກ່າວໄດ້ຢ່າງແທ້ຈິງ ນັ້ນກໍເປັນໄປບໍ່ໄດ້ແລ້ວ ຊຶ່ງກໍເປັນເພາະຜົນກະທົບຈາກໄພນໍ້າຖ້ວມຄັ້ງໃຫຍ່ໃນທົ່ວປະ ເທດລາວນັ້ນເອງ ສະພາບການດັ່ງກ່າວຍັງຈະສົ່ງຜົນກະທົບຕໍ່ແຜນການດ້ານງົບປະມານລາຍຮັບ ແລະ ລາຍຈ່າຍຂອງລັດຖະບານລາວ ໃນປີ 2018 ຢ່າງຫຼີກລ່ຽງບໍ່ໄດ້ດ້ວຍເຊັ່ນກັນ, ທັງນີ້ກອງ ທຶນການເງິນສາກົນ (IMF) ລະບຸວ່າລັດຖະບານລາວຈະຕ້ອງຈັດເກັບລາຍຮັບໃຫ້ໄດ້ບໍ່ ໜ້ອຍກວ່າ 25,452 ຕື້ກີບ ຄິດເປັນ 17 2 ເປີເຊັນຂອງ GDP ທັງຍັງຈະຕ້ອງຄຸມລາຍ ຈ່າຍໃຫ້ບໍ່ເກີນ 32,809 ຕື້ກີບ ຄິດເປັນ 21 94 ເປີເຊັນຂອງ GDP ຊຶ່ງເຮັດໃຫ້ຕ້ອງຈັດ ຕັ້ງປະຕິບັດວິໄນການເງິນຢ່າງເຂັ້ມງວດ ແລະ ຈະຕ້ອງນຳໃຊ້ເທັກນິກທີ່ທັນສະໄໝເຂົ້າ ໃນການຈັດເກັບລາຍຮັບພາສີອາກອນອີກດ້ວຍ ຫາກແຕ່ການຈັດຕັ້ງປະຕິບັດໃຫ້ໄດ້ຕາມເງື່ອນໄຂດັ່ງກ່າວຕາມການສະເໜີແນະຂອງ IMF ນັ້ນກໍບໍ່ແມ່ນເລື່ອງງ່າຍ ເພາະວ່າການຈັດຕັ້ງປະຕິບັດນະໂຍບາຍການເງິນໃນບັນ ດາໜ່ວຍງານຕ່າງໆຂອງລັດຖະບານ ລາວ ຍັງຂາດວິໄນທາງການເງິນ ແລະ ມີການໃຊ້ ຈ່າຍງົບປະມານທີ່ບໍ່ມີປະສິດທະພາບດ້ວຍ ດັ່ງທີ່ທ່ານ ສົມດີ ດວງດີ ຮອງນາຍົກລັດຖະ ມົນຕີ ແລະ ລັດຖະມົນຕີວ່າການກະຊວງການເງິນຢືນຢັນວ່າ “ການປະຕິບັດວິໄນການເງິນຂອງຂະແໜງການ ແລະ ທ້ອງຖິ່ນຍັງບໍ່ທັນເຂັ້ມງວດເທົ່າ ທີ່ຄວນ ຊຶ່ງສະແດງອອກໃນການປະຕິບັດລາຍຈ່າຍບໍ່ຖືກຕ້ອງຕາມເປົ້າໝາຍ ບໍ່ຖືກ ຕ້ອງຕາມສາລະບານງົບປະມານ ມີການຈ່າຍລ່ວງໜ້າ ແລະ ອື່ນໆ ການຄຸ້ມຄອງບັນ ດາກອງທຶນຂອງລັດເຖິງແມ່ນວ່າໄດ້ອອກແຈ້ງການໃຫ້ບັນດາຫົວໜ່ວຍງົບປະມານທີ່ ມີກອງທຶນຂອງລັດນີ້ ລວມສູນເຂົ້າໃນລະບົບງົບປະມານ ເປີດບັນຊີຢູ່ຄັ້ງເງິນແຫ່ງ ຊາດກໍຕາມ ແຕ່ຍັງບໍ່ທັນສາມາດສັງລວມເອົາເຂົ້າໃນລະບົບງົບປະມານໄດ້ທັງໝົດ ການໃຊ້ຈ່າຍຂອງບັນດາກອງທຶນຕ່າງໆກໍບໍ່ທັນສັງລວມຢ່າງລວມສູນໄດ້ ” ທັງນີ້ລັດຖະບານລາວ ຕ້ອງຄວບຄຸມການຂາດດຸນງົບປະມານໃຫ້ຢູ່ໃນມູນຄ່າບໍ່ເກີນ 7,357 ຕື້ກີບ ຄິດເປັນ 4 92 ເປີເຊັນ ຂອງ GDP ໃນປີ 2018 ແຕ່ໃນແຜນການປີ 2017 ກໍປາກົດວ່າລັດຖະບານ ລາວ ຂາດດຸນງົບປະມານເຖິງ 8,019 ຕື້ກີບ ຄິດເປັນ 6 18 ເປີເຊັນຂອງ GDP ຊຶ່ງຍັງບໍ່ທັນລວມໜີ້ເງິນກູ້ໃນມູນຄ່າ 6,216 ຕື້ກີບທີ່ລັດຖະ ບານລາວໄດ້ຊໍາລະຄືນໃນປີ 2017 ແຕ່ຢ່າງໃດດ້ວຍສະພາບການດັ່ງກ່າວ IMF ຄາດ ວ່າລັດຖະບານ ລາວ ຈະຂາດດຸນທຶນໝຸນວຽນ 20 ເປີເຊັນຂອງ GDP ໃນປີ 2018 ນີ້